Lydia Barbot de Marny

Lydia Barbot de Marny (24. aprill 1930 Shenyang Shi, Mandžuuria – 29. detsember 2021) oli Eesti maletaja ja maletreener. 

Ta lõpetas 1945. aastal Šanghai prantsuse algkooli. Pärast Hiinast Eestisse tulekut 1946. aastal lõpetas ta 1952. aastal Tallinna 3. õhtukeskkooli ja 1957. aastal Tallinna Polütehnilise Instituudi mehaanikateaduskonna. 

Maletajateed alustas üliõpilasena. Tuli Balti laevastiku võistkonna koosseisus NSV Liidu relvajõudude meistriks (1976). Võitis Eesti NSV meistrivõistlustel kaks hõbedat (1971, 1980) ja kaks pronksi (1969, 1983). 

Ta on töötanud treenerina Tallinna Malekoolis (1980–2003) ja Maleakadeemias Vabaettur (2003–2009). Aastatel 1957–1985 töötas ta konstrueerimisinsenerina Voltas, Silikaatbetooni Instituudis ja Laevaremondi Instituudis.

Välislingid
Biograafia ESBL-is

Kategooria:Eesti naismaletajad
Kategooria:Eesti maletreenerid
Kategooria:Tallinna Tehnikaülikooli vilistlased
Kategooria:Eestlased Hiinas
Kategooria:Sündinud 1930
Kategooria:Surnud 2021